pythainlp/thai-wiki-dataset-v3 huggingface dataset:
หิน

หิน เป็นของแข็งที่เกิดขึ้นตามธรรมชาติ ซึ่งเป็นสารผสมที่เกิดจากการเกาะตัวกันแน่นของแร่ตั้งแต่ 1 ชนิดขึ้นไป หรือ เป็นสารผสมของแร่กับแก้วภูเขาไฟ หรือ แร่กับซากดึกดำบรรพ์ หรือของแข็งอื่น ๆ หินมีหลายลักษณะ รูปร่างที่แตกต่างกันออกไป มีสีสันที่ต่างกันออกไป  ตามถิ่นที่อยู่
เราสามารถจำแนกหินที่อยู่บนเปลือกโลกทางธรณีวิทยาออกได้เป็น 3 พวกใหญ่ ๆ คือ
หินอัคนี (Igneous Rocks)
หินตะกอน (Sedimentary Rocks)
หินแปร (Metamorphic Rocks)
แต่เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด  จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า หินชั้น แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยได้รับการนิยมเท่าใดนัก เนื่องจากนักธรณีวิทยาพบว่ามีหลายครั้งๆ ที่หินอัคนีหรือหินแปรก็แสดงลักษณะเป็นชั้นๆเช่นกัน เช่น ชั้นลาวาของหินบะซอลต์ หรือริ้วรอยชั้นเนื่องจากการแปรสภาพของหินไนส์ และในบางครั้งหินตะกอนก็ไม่แสดงลักษณะเป็นชั้นๆก็มี
ดังนั้นทางด้านการศึกษาธรณีวิทยาของประเทศไทยจึงพยายามรณรงค์ให้กลุ่มนิสิตนักศึกษาและประชาชนทั่วไปให้ใช้ชื่อ หินตะกอน ในการเรียกชื่อหินตะกอนแทนคำว่า หินชั้น
หิน คือ มวลของแข็งที่ประกอบไปด้วยแร่ชนิดเดียวกัน หรือหลายชนิดรวมตัวกันอยู่ตามธรรมชาติ เนื่องจากองค์ประกอบของเปลือกโลกส่วนใหญ่เป็นสารประกอบซิลิกอนไดออกไซด์ (SiO2) ดังนั้นเปลือกโลกส่วนใหญ่มักเป็นแร่ตระกูล
ซิลิเกต นอกจากนั้นยังมีแร่ตระกูลคาร์บอเนต เนื่องจากบรรยากาศโลกในอดีตส่วนใหญ่เป็นคาร์บอนไดออกไซด์ น้ำฝนได้ละลายคาร์บอนไดออกไซด์บนบรรยากาศลงมาสะสมบนพื้นดินและมหาสมุทร สิ่งมีชีวิตอาศัยคาร์บอนสร้างธาตุอาหารและร่างกาย แพลงตอนบางชนิดอาศัยซิลิกาสร้างเปลือก เมื่อตายลงทับถมกันเป็นตะกอน หินส่วนใหญ่บนเปลือกโลกจึงประกอบด้วยแร่ต่างๆ
== แร่ประกอบหิน ==
ตระกูลซิลิเกต
เฟลด์สปาร์ (Feldspar) เป็นกลุ่มแร่ที่มีมากกว่าร้อยละ 50 ของเปลือกโลก ซึ่งเป็นองค์ประกอบส่วนใหญ่ของหินหลายชนิดในเปลือกโลก เฟลด์สปาร์มีองค์ประกอบหลักเป็นอะลูมิเนียมซิลิเกต รูปผลึกหลายชนิด เมื่อเฟลด์สปาร์ผุพังจะกลายเป็นอนุภาคดินเหนียว (Clay minerals)
ควอรตซ์ (SiO2) เป็นซิลิกาไดออกไซด์บริสุทธิ์ มีรูปผลึกทรงหกเหลี่ยมยอดแหลม มีอยู่ทั่วไปในเปลือกทวีป แต่หาได้ยากในเปลือกมหาสมุทรและแมนเทิล เมื่อควอรตซ์ผุพังจะกลายเป็นอนุภาคทราย (Sand) ควอรตซ์มีความแข็งแรงมาก ขูดแก้วเป็นรอย
ไมก้า (Mica) เป็นกลุ่มแร่ซึ่งมีรูปผลึกเป็นแผ่นบาง มีองค์ประกอบเป็นอะลูมิเนียมซิลิเกตไฮดรอกไซด์ มีอยู่ทั่วไปในเปลือกทวีป ไมก้ามีโครงสร้างเช่นเดียวกับ แร่ดินเหนียว (Clay minerals) ซึ่งเป็นองค์ประกอบสำคัญของดิน
แอมฟิโบล (Amphibole group) มีลักษณะคล้ายเฟลด์สปาร์แต่มีสีเข้ม มีองค์ประกอบเป็นอะลูมิเนียมซิลิเกตไฮดรอกไซด์ ที่มีแมกนีเซียม เหล็ก หรือ แคลเซียม เจือปนอยู่ มีอยู่แต่ในเปลือกทวีป ตัวอย่างของกลุ่มแอมฟิโบลที่พบเห็นทั่วไปคือ แร่ฮอร์นเบลนด์ ซึ่งอยู่ในหินแกรนิต
ไพร็อกซีน (Pyroxene group) มีสีเข้ม มีองค์ประกอบที่เป็นแมกนีเซียมและเหล็กซิลิเกตอยู่มาก มีลักษณะคล้ายแอมฟิโบล มีอยู่แต่ในเปลือกมหาสมุทร
โอลิวีน (Olivine) มีองค์ประกอบหลักเป็นแมกนีเซียมและเหล็กซิลิเกต มีอยู่น้อยมากบนเปลือกโลก กำเนิดจากแมนเทิลใต้เปลือกโลก
ตระกูลคาร์บอเนต
แคลไซต์ (Calcite) เป็นแคลเซียมคาร์บอเนต (CaCO3) เป็นองค์ประกอบหลักของหินปูนและหินอ่อน โดโลไมต์ (Dolomite) ซึ่งเป็นแร่คาร์บอเนตอีกประเภทหนึ่งที่มีแมงกานีสผสมอยู่ CaMg(CO3) 2 แร่คาร์บอเนตทำปฏิกิริยากับกรดเป็นฟองฟู่ให้แก๊สคาร์บอนไดออกไซด์ออกมา
ธรณีวิทยา
 
วัสดุ
หินตะกอน

หินตะกอน (sedimentary rock) คือ หินที่เกิดจากการตกตะกอนของเม็ดแร่ที่ได้จากการผุพังของหินชนิดใดก็ได้ที่ผิวโลก และถูกพัดพาไปโดย น้ำ ลม หรือธารน้ำแข็ง แล้วจับตัวกันแข็งเป็นหิน หรือ เกิดจากการตกตะกอนทางเคมีของสารละลายจากในน้ำ ในลำธาร ทะเล หรือมหาสมุทร เนื่องจากปฏิกิริยาทางเคมีหรือการระเหยของน้ำ ที่อุณหภูมิปกติบนผิวโลก ลักษณะเด่นของหินตะกอน คือ การเกิดเป็นชั้นหลายๆชั้น อาจมีซากดึกดำบรรพ์ หรือแสดงลักษณะโครงสร้างของการตกตะกอนตามลำดับอายุ
== การเรียกชื่อ ==
เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า "หินชั้น" แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยเป็นที่นิยมสักเท่าไร ในทั่วไปนี้ให้ใช้ชื่อ "หินตะกอน" ในการเรียกชื่อหินตะกอนแทนคำว่า หินชั้น
== ประเภทของหินตะกอน ==
นักธรณีวิทยาจำแนกหินตะกอนตามลักษณะการเกิดออกเป็น 3 กลุ่มคือ
หินตะกอนอนุภาค (Clastic rocks)
* หินกรวดมน (Conglomerate) เป็นหินเนื้อหยาบเกิดจากตะกอนซึ่งเป็นหิน กรวด ทราย ที่ถูกกระแสน้ำพัดพามาอยู่รวมกันแล้วแข็งตัว สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน
* หินทราย (Sandstone) เป็นหินตะกอนเนื้อละเอียดปานกลาง เกิดจากการทับถมตัวของทรายเป็นระยะเวลานาน มีองค์ประกอบหลักเป็นแร่ควอรตซ์ คนโบราณใช้หินทรายแกะสลัก สร้างปราสาท และทำหินลับมีด
* หินดินดาน (Shale) เป็นหินตะกอนเนื้อละเอียดมาก เนื่องจากประกอบด้วยอนุภาคทรายแป้งและอนุภาคดินเหนียวทับถมกันเป็นชั้นบาง ๆ ขนานกัน เมื่อทุบหินจะแตกตัวตามรอยชั้น (ฟอสซิลมีอยู่ในหินดินดาน) ดินเหนียวที่เกิดดินดานใช้ทำเครื่องปั้นดินเผา
หินตะกอนเคมี (Chemical sedimentary rocks)
* หินปูน (Limestone) เป็นหินตะกอนคาร์บอเนต เกิดจากการทับถมของตะกอนคาร์บอเนตในท้องทะเล ทั้งจากสารอนินทรีย์ และซากสิ่งมีชีวิต เช่น ปะการัง และกระดองของสัตว์ทะเล ซึ่งถับถมกันภายใต้ความกดดันและตกผลึกใหม่เป็นแร่แคลไซต์จึงทำปฏิกิริยากับกรด หินปูนใช้ทำเป็นปูนซิเมนต์ และใช้ในการก่อสร้าง
* หินเชิร์ต (Chert) หินตะกอนเนื้อแน่นแข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงตอนที่มีเปลือกเป็นซิลิกาตายลง เปลือกของมันจะจมลงทับถมกัน หินเชิร์ตจึงปะปนอยู่ในหินปูน
หินตะกอนอินทรีย์ (Organic sedimentary rocks)
* ถ่านหิน (Coal) เกิดจากการทับถมของซากพืชที่ยังไม่เน่าเปื่อยไปหมดเนื่องจากสภาวะออกซิเจนต่ำ สภาวะเช่นนี้เกิดตามห้วยหนองคลองบึง ในแถบภูมิอากาศแบบเส้นศูนย์สูตร การทับถมทำให้เกิดการแรงกดดันที่จะระเหยขับไล่น้ำและสารละลายอื่น ๆ ออกไป ยิ่งมีปริมาณคาร์บอนมากขึ้นถ่านหินจะยิ่งมีสีดำ เริ่มจาก พีต เป็นถ่านหินคุณภาพต่ำ ลิกไนต์ (Lignite) เป็นถ่านหินคุณภาพปานกลาง มีมากที่เหมืองแม่เมาะ จ. ลำปาง บิทูมินัส เป็นถ่านหินมีคุณภาพดีกว่าลิกไนต์ แอนทราไซต์ (Anthracite) เป็นถ่านหินคุณภาพสูง ต้องนำเข้าจากต่างประเทศ นอกจากนี้ยังมี ซับบิทูมินัส เป็นถ่านหินที่มีคุณภาพอยู่ระหว่างลิกไนต์กับบิทูมินัส ซึ่งพบได้ในประเทศไทยเท่านั้น
หินตะกอน
เป็ปซี่ โคล่า

redirect เป๊ปซี่
การก่อการร้าย

คำว่า การก่อการร้าย (Terrorism) เป็นคำที่ยังไม่มีการจำกัดความในกฎหมายอาญาที่มีผลผูกมัดตามกฎหมายและได้รับการยอมรับอย่างสากล การจำกัดความโดยทั่วไปของการก่อการร้ายนั้นหมายถึงเพียงพฤติการณ์รุนแรงซึ่งมีเจตนาที่จะก่อให้เกิดความกลัว กระทำการเพื่อจุดประสงค์ทางศาสนา การเมืองหรืออุดมการณ์อย่างใดอย่างหนึ่ง เป็นการกระทำที่จงใจหรือไม่ใส่ใจต่อความปลอดภัยของผู้ที่ไม่เกี่ยวข้อง (พลเรือน) และกระทำโดยองค์กรที่ไม่ใช่หน่วยงานของรัฐใด ๆ
"การก่อการร้าย" เป็นข้อกล่าวหาทางการเมืองและอารมณ์ ซึ่งยิ่งเป็นการทำให้การให้คำจำกัดความที่แม่นยำยิ่งยากขึ้นไปอีก การศึกษาได้พบการจำกัดความ "การก่อการร้าย" มากกว่า 100 แบบ แนวคิดของการก่อการร้ายนั้นอาจเป็นหัวข้อโต้เถียงด้วยตัวของมันเอง เนื่องจากมันถูกใช้อย่างบ่อยครั้งโดยหน่วยงานของรัฐเพื่อลดความชอบธรรมของศัตรูการเมืองหรืออื่น ๆ และมีศักยภาพที่จะเพิ่มความชอบธรรมให้แก่รัฐในการใช้กำลังกับผู้ต่อต้าน ซึ่งการใช้กำลังเช่นนี้อาจถูกอธิบายว่าเป็นการสร้าง "ความกลัว" ขึ้นโดยศัตรูการเมืองนั้นด้วย
การก่อการร้ายเป็นการกระทำโดยองค์กรการเมืองอย่างกว้างขวางเพื่อสนับสนุนเป้าหมายของตนเอง ซึ่งมีการดำเนินการทั้งพรรคการเมืองฝ่ายซ้ายและฝ่ายขวา กลุ่มชาตินิยม กลุ่มศาสนา กลุ่มปฏิวัติ และรัฐบาลซึ่งปกครอง ลักษณะทั่วไปคือการใช้ความรุนแรงอย่างขาดการพิจารณาต่อผู้ที่ไม่เกี่ยวข้องเพื่อจุดประสงค์ในการเพิ่มความเป็นที่รู้จักให้กับกลุ่ม แนวคิด หรือบุคคล
== ดูเพิ่ม ==
สงครามต่อต้านการก่อการร้าย
รายชื่อองค์กรก่อการร้าย
== อ้างอิง ==
== แหล่งข้อมูลอื่น ==
ประมวลกฎหมายอาญา - ภาค 1 ความผิด - ลักษณะ 1/1 ความผิดเกี่ยวกับการก่อการร้าย  - กฎหมายที่เกี่ยวข้องกับการก่อการร้ายในประเทศไทย
การก่อการร้าย
ความสัมพันธ์ระหว่างประเทศ
ความกลัว
25 กรกฎาคม

วันที่ 25 กรกฎาคม เป็นวันที่ 206 ของปี (วันที่ 207 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 159 วันในปีนั้น
== เหตุการณ์ ==
พ.ศ. 607 (ค.ศ. 64) - เพลิงไหม้กรุงโรมนานถึง 6 วัน 6 คืน ซึ่งเชื่อว่าจักรพรรดิเนโรเป็นผู้บงการวางเพลิง
พ.ศ. 2452 (ค.ศ. 1909) - หลุยส์ เบลรีโอ นักบินชาวฝรั่งเศส เป็นบุคคลแรกที่บินข้ามช่องแคบอังกฤษ
พ.ศ. 2486 (ค.ศ. 1943) - สงครามโลกครั้งที่สอง: เบนิโต มุสโสลินีถูกบังคับให้ลาออกจากตำแหน่งผู้นำอิตาลี
พ.ศ. 2495 (ค.ศ. 1952) - เปอร์โตริโกกลายเป็นเครือรัฐปกครองตนเองของสหรัฐ
พ.ศ. 2516 (ค.ศ. 1973) - สหภาพโซเวียตส่งมาร์ส 5 ขึ้นสู่อวกาศ
พ.ศ. 2521 (ค.ศ. 1978) - หลุยส์ บราวน์ เด็กหลอดแก้วคนแรกของโลก เกิด
พ.ศ. 2543 (ค.ศ. 2000) - เครื่องบินคองคอร์ดของสายการบินแอร์ฟรานซ์ เที่ยวบิน 4590 เกิดอุบัติเหตุตก หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
พ.ศ. 2546 (ค.ศ. 2003) - แลนซ์ อาร์มสตรอง ชนะเลิศการแข่งขันตูร์เดอฟร็องส์ เป็นสมัยที่ 6 ติดต่อกัน
== วันเกิด ==
พ.ศ. 2437 (ค.ศ. 1894) - วอลเตอร์ เบรนแนน นักแสดงรางวัลออสการ์ ชาวอเมริกัน (ถึงแก่กรรม 21 กันยายน พ.ศ. 2517)
พ.ศ. 2451 (ค.ศ. 1908) - แจ็ก กิลฟอร์ด นักแสดงชาวอเมริกัน (ถึงแก่กรรม 4 มิถุนายน พ.ศ. 2533)
พ.ศ. 2484 (ค.ศ. 1941) - เอ็มเม็ทท์ ทิลล์ เป็นเด็กชายชาวอเมริกัน (ถึงแก่กรรม 28 สิงหาคม พ.ศ. 2498)
พ.ศ. 2498 (ค.ศ. 1955) - อีมาน (นางแบบ) นางแบบ, นักแสดงชาวอเมริกัน
พ.ศ. 2500 (ค.ศ. 1957) - ว่าน จือเหลียง นักแสดงชาวฮ่องกง
พ.ศ. 2504 (ค.ศ. 1961) - แคทเธอรีน เคลลี่ แลง นักแสดงชาวอเมริกัน
พ.ศ. 2504 (ค.ศ. 1961) ยัง มี-กย็อง นักแสดงชาวเกาหลีใต้
พ.ศ. 2510 (ค.ศ. 1967) - แมตต์ เลอบลังก์ นักแสดงชาวอเมริกัน
พ.ศ. 2514 (ค.ศ. 1971) - มิเรียม ชอร์ นักแสดงหญิงชาวอเมริกัน
พ.ศ. 2515 (ค.ศ. 1972) - มาซายูกิ โอกาโนะ นักฟุตบอลชาวญี่ปุ่น
พ.ศ. 2516 (ค.ศ. 1973) - เควิน ฟิลลิปส์ นักฟุตบอลชาวอังกฤษ
พ.ศ. 2517 (ค.ศ. 1974) - สเตฟาโน คูกูรา นักฟุตบอล ชาว บราซิล
พ.ศ. 2519 (ค.ศ. 1976) - เทรา แพทริก นักแสดงหนังโป๊ชาวอเมริกัน
พ.ศ. 2525 (ค.ศ. 1982)
* แบรด เรนโฟร นักแสดงชาวอเมริกัน (ถึงแก่กรรม 15 มกราคม พ.ศ. 2552)
พ.ศ. 2529 (ค.ศ. 1986) - ฮุลกี นักฟุตบอลชาวบราซิล
พ.ศ. 2531 (ค.ศ. 1988)
* เปาลิญญู (นักฟุตบอล) นักฟุตบอลชาวบราซิล
พ.ศ. 2538 (ค.ศ. 1995) - มารีอา สาคารี นักเทนนิสอาชีพชาวกรีก
== วันถึงแก่กรรม ==
พ.ศ. 2035 (ค.ศ. 1492) - สมเด็จพระสันตะปาปาอินโนเซนต์ที่ 8
== วันสำคัญและวันหยุดเทศกาล ==
พ.ศ. 2545 (ค.ศ. 2002), พ.ศ. 2564 (ค.ศ. 2021) - วันเข้าพรรษา
คริสตจักรโรมันคาทอลิก - วันฉลองนักบุญยากอบ บุตรเศเบดี
ประเทศเปอร์โตริโก - วันรัฐธรรมนูญ (พ.ศ. 2495)
== แหล่งข้อมูลอื่น ==
BBC: On This Day
Today in History: July 25 
กรกฎาคม 25
กรกฎาคม
เป๊ปซี่ โคล่า

redirect เป๊ปซี่
26 กรกฎาคม

วันที่ 26 กรกฎาคม เป็นวันที่ 207 ของปี (วันที่ 208 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 158 วันในปีนั้น
== เหตุการณ์ ==
พ.ศ. 2430 (ค.ศ. 1887) - แอล.แอล. ซาเมนฮอฟ เผยแพร่ ภาษาเอสเปรันโต
พ.ศ. 2451 (ค.ศ. 1908) - สหรัฐก่อตั้งหน่วยงานที่ต่อมาเปลี่ยนชื่อเป็นสำนักงานสอบสวนกลาง (เอฟบีไอ)
พ.ศ. 2496 (ค.ศ. 1953) - ฟิเดล คาสโตร นำการโจมตีค่ายทหารมอนคาดา เป็นจุดเริ่มต้นของการปฏิวัติคิวบา
พ.ศ. 2506 (ค.ศ. 1963) - ดาวเทียมซินคอม 2 กลายเป็นดาวเทียมพ้องคาบโลกดวงแรก
พ.ศ. 2564 (ค.ศ. 2021) - ที่ประชุมยูเนสโกประกาศให้ อุทยานแห่งชาติแก่งกระจาน กุยบุรี เฉลิมพระเกียรติไทยประจันทร์ และเขตรักษาพันธ์สัตว์ป่าแม่น้ำภาชี ได้รับการขึ้นทะเบียนเป็นมรดกโลก ภายใต้ชื่อ "กลุ่มป่าแก่งกระจาน (Kaeng Krachan Forest Complex)"
== วันเกิด ==
พ.ศ. 1573 (ค.ศ. 1030) - นักบุญสตานิสลาฟแห่งเชปานุฟ
พ.ศ. 2221 (ค.ศ. 1678) - จักรพรรดิโยเซฟที่ 1 แห่งจักรวรรดิโรมันอันศักดิ์สิทธิ์ (สวรรคต 17 เมษายน พ.ศ. 2254)
พ.ศ. 2282 (ค.ศ. 1739) - จอร์จ คลินตัน รองประธานาธิบดีสหรัฐอเมริกาคนที่ 4 (ถึงแก่กรรม 20 เมษายน พ.ศ. 2355)
พ.ศ. 2437 (ค.ศ. 1894) - อัลดัส ฮักซเลย์ นักประพันธ์ชาวอังกฤษ (เสียชีวิต พ.ศ. 2506)
พ.ศ. 2471 (ค.ศ. 1928) - สแตนลีย์ คูบริก ผู้กำกับภาพยนตร์ชาวอเมริกัน (เสียชีวิต พ.ศ. 2542)
พ.ศ. 2486 (ค.ศ. 1943) - มิก แจ็กเกอร์ นักร้อง นักแต่งเพลงชาวอังกฤษ
พ.ศ. 2488 (ค.ศ. 1945) - เฮเลน เมียร์เรน นักแสดงชาวอังกฤษ
พ.ศ. 2492 (ค.ศ. 1949) -
* โรเจอร์ เทย์เลอร์ นักดนตรีชาวอังกฤษ
* ทักษิณ ชินวัตร นักธุรกิจและ นายกรัฐมนตรีไทยคนที่ 23
พ.ศ. 2496 (ค.ศ. 1953) -
* เฟลิคส์ มากัท อดีตนักฟุตบอลชาวเยอรมัน
พ.ศ. 2500 (ค.ศ. 1957) - หยวนเปียว นักแสดงชายชาวฮ่องกง
พ.ศ. 2511 (ค.ศ. 1968) - วีตอร์ ปือไรรา (ผู้จัดการทีมฟุตบอล) ผู้จัดการทีมชาวโปรตุเกส
พ.ศ. 2516 (ค.ศ. 1973) - เคต เบ็กคินเซล นักแสดงชาวอังกฤษ
พ.ศ. 2518 (ค.ศ. 1975) - ลิซ ทรัสส์ นายกรัฐมนตรีสหราชอาณาจักร
พ.ศ. 2524 (ค.ศ. 1981) - ไมกง โดกลัส ซีเซนังดู นักฟุตบอลชาวบราซิล
พ.ศ. 2526 (ค.ศ. 1983) - สิงโต นำโชค นักร้อง นักแสดง นักดนตรีอิสระ พิธีกรชาวไทย
พ.ศ. 2528 (ค.ศ. 1985) - กาแอล กลีชี นักฟุตบอลชาวฝรั่งเศส
พ.ศ. 2533 (ค.ศ. 1990) - แฮมีด นอเดรี เยกอเน ศิลปินคณิตศาสตร์และศิลปินดิจิทัลชาวอิหร่าน
พ.ศ. 2534 (ค.ศ. 1991) -
* คอเนอร์ มักล็อกลิน นักฟุตบอลชาวไอร์แลนด์เหนือ
* ฮาร์ลี ดีน นักฟุตบอลชาวอังกฤษ
พ.ศ. 2536 (ค.ศ. 1993) - เทย์เลอร์ มอมเซน นักร้อง นักแต่งเพลง อดีตนักแสดง และนางแบบชาวอเมริกัน
พ.ศ. 2539 (ค.ศ. 1996) -
* โคยะ คิตางาวะ นักฟุตบอลชาวญี่ปุ่น
* มุกดา นรินทร์รักษ์ นักแสดงหญิงชาวไทย
== วันถึงแก่กรรม ==
พ.ศ. 885 (ค.ศ. 342) - จักรพรรดิจินเฉิง
พ.ศ. 2014 (ค.ศ. 1471) - สมเด็จพระสันตะปาปาปอลที่ 2
พ.ศ. 2373 (ค.ศ. 1830) - พระเจ้าจอร์จที่ 4 แห่งสหราชอาณาจักร
พ.ศ. 2495 (ค.ศ. 1952) - เอบา เปรอน ภริยาฮวน เปรอน ประธานาธิบดีอาร์เจนตินา (เกิด พ.ศ. 2462)
พ.ศ. 2547 (ค.ศ. 2004) - ว.ณ เมืองลุง นักแปลนิยายกำลังภายในเป็นภาษาไทย (เกิด พ.ศ. 2472)
พ.ศ. 2563 (ค.ศ. 2020) - โอลิเวีย เดอ แฮวีลันด์ นักแสดงชาวอเมริกัน (เกิด 1 กรกฎาคม พ.ศ. 2459)
พ.ศ. 2564 (ค.ศ. 2021) - โจอี จอร์ดิสัน นักดนตรีชาวอเมริกัน (เกิด 26 เมษายน พ.ศ. 2518)
== วันสำคัญและวันหยุดเทศกาล ==
คริสตจักรโรมันคาทอลิก - วันฉลองนักบุญโยอาคิมและนักบุญอันนา
ประเทศไลบีเรีย - วันประกาศเอกราช (พ.ศ. 2390)
ประเทศมัลดีฟส์ - วันประกาศเอกราช (พ.ศ. 2508)
== แหล่งข้อมูลอื่น ==
BBC: On This Day
Today in History: July 26 
กรกฎาคม 26
กรกฎาคม
ออโตมาตา

ออโตมาตา อาจหมายถึง:
เครื่องกลอัตโนมัติ เป็นความหมายตามรากศัพท์ หมายถึงเครื่องจักรกลที่สามารถเคลื่อนไหวได้เอง
ออโตมาตา ในวิทยาการคอมพิวเตอร์เชิงทฤษฎี หมายถึงโมเดลทางคณิตศาสตร์ที่ศึกษาเกี่ยวกับเครื่องจักรสถานะจำกัด
Automat
มาดริด

มาดริด (Madrid) เป็นเมืองหลวงและเมืองที่ใหญ่ที่สุดของประเทศสเปน มีประชากรอาศัยในตัวเมืองประมาณ 3.2 ล้านคน (ตัวเลขเมื่อปี 2005) และประชากรในเขตเมืองทั้งหมดประมาณ 6 ล้านคน (ตัวเลขเมื่อปี 2006) มาดริดยังเป็นเมืองหลักของจังหวัดมาดริดด้วย
== การปกครอง ==

== กีฬา ==
ทีมฟุตบอลประจำกรุงมาดริดมี 4 ทีม คือ เรอัลมาดริด (Real Madrid) อัตเลติโกเดมาดริด (Atlético de Madrid) ราโยบาเยกาโน (Rayo Vallecano) และเฆตาเฟ (Getafe Club de Futbol)
มาดริดเป็นหนึ่งในห้าเมืองที่ลงแข่งขันการเป็นเจ้าภาพโอลิมปิกฤดูร้อนปี 2012 ซึ่งแพ้ให้กับกรุงลอนดอน สหราชอาณาจักร
== สิ่งก่อสร้างทางประวัติศาสตร์ในมาดริด ==
ไฟล์:Basílica Pontificia de San Miguel (Madrid) 01.jpg|St. Michael's Basilica.
ไฟล์:Iglesia Parroquial de Santa Bárbara (Madrid) 01.jpg|Convent of the Salesas Reales.
ไฟล์:Catedral de la Almudena from Casa de Campo.jpg|Almudena Cathedral.
ไฟล์:Museo del Prado-front.JPG|Front facade of the Prado Museum.
ไฟล์:Basílica de San Francisco el Grande (Madrid) 05.jpg|San Francisco el Grande Basilica, Madrid.
ไฟล์:Casa de la Villa (Madrid) 02.jpg|Casa de la Villa.
ไฟล์:Plaza de Oriente (Madrid) 11.jpg|Monarchs´s statues in the Plaza de Oriente.
ไฟล์:A Black and White Photo of the the Gran Vía in Madrid Spain.jpeg|Gran Via
ไฟล์:Puerta de Alcalá 2.jpg|Puerta de Alcalá.
ไฟล์:Palacio de El Pardo fachada lateral.jpg|Royal Palace of El Pardo.
ไฟล์:Casa Gallardo (Madrid) 01.jpg|Casa Gallardo.
ไฟล์:Iglesia de San Ginés (Madrid) 02.jpg|San Ginés Church.
ไฟล์:Iglesia de San Jerónimo el Real (Madrid) 03.jpg|San Jerónimo el Real.
ไฟล์:Iglesia de las Calatravas (Madrid) 03.jpg|Las Calatravas Church.
ไฟล์:Ministerio del Aire (Madrid) 02.jpg|Spanish Air Force Headquarters.
ไฟล์:Ministerio de Agricultura (Madrid) 02.jpg|View of the (now) Spanish Ministry of Agriculture, Fisheries and Food headquarters.
ไฟล์:Hospital de Maudes (Madrid) 01.jpg|Hospital de Maudes.
ไฟล์:Iglesia de San Manuel y San Benito (Madrid) 07.jpg|San Manuel y San Benito Church.
ไฟล์:Convento de las Salesas Reales (Madrid) 01.jpg|Collegate Church of Santa Bárbara.
ไฟล์:Arco de la Victoria (Madrid) 02.jpg|Arco de la Victoria.
ไฟล์:Madrid - Museo Nacional Centro de Arte Reina Sofía (MNCARS) 03.JPG|Reina Sofia Museum
ไฟล์:Madrid-Miguel de Cervantes monument.jpg|Plaza de España.
ไฟล์:Temple of Debod at evening.jpg|Templo de Debod
== อ้างอิง ==
 
เมืองหลวงในทวีปยุโรป
เมืองในแคว้นมาดริด
เมืองหลวงทางวัฒนธรรมของยุโรป
วอชิงตัน

วอชิงตัน อาจหมายถึง
วอชิงตัน ดี.ซี. (Washington, D.C.) - เมืองหลวงของสหรัฐอเมริกา อยู่บริเวณตะวันออกของประเทศติดกับรัฐแมริแลนด์
รัฐวอชิงตัน (Washington) - รัฐในสหรัฐอเมริกาตั้งอยู่ทางชายฝั่งตะวันตกของประเทศ
จอร์จ วอชิงตัน (George Washington) - ประธานาธิบดีคนแรกของสหรัฐอเมริกา
อนุสัญญาวอชิงตัน (Washington Convention)
วอชิงตัน (รัฐเวอร์จิเนีย) (Washington) เมืองวอชิงตันตั้งอยู่ในรัฐเวอร์จิเนีย ห่างจากวอชิงตัน ดี.ซี. มาทางทิศตะวันตกประมาณ 100 กิโลเมตร
วอชิงตันสแควร์ อดีตย่านในเขตคลองเตย กรุงเทพมหานคร
ชื่อมหาวิทยาลัย
มหาวิทยาลัยวอชิงตัน (University of Washington) ในเมืองซีแอทเทิล รัฐวอชิงตัน
มหาวิทยาลัยวอชิงตัน (Washington University) ในเมืองเซ็นต์หลุยส์ รัฐมิสซูรี
มหาวิทยาลัยวอชิงตันสเตต (Washington State University) ในเมืองพัลล์แมน รัฐวอชิงตัน
หน้าแก้ความกำกวมชื่อสถานที่
ทฤษฎีบทห้าสี

ทฤษฎีบทห้าสี (five color theorem) ในทางทฤษฎีกราฟ กล่าวว่า แผนที่สามารถระบายสีได้ด้วยสีไม่เกินห้าสี ที่จริงแล้วมันเป็นจริงโดยอัตโนมัติตามทฤษฎีบทสี่สีอยู่แล้ว แต่ทฤษฎีบทนี้มีความน่าสนใจตรงที่มันสามารถพิสูจน์ได้ง่ายกว่ามาก
== บทพิสูจน์โดยสังเขป ==

เนื่องจากแผนที่ทุก ๆ อัน สามารถนำมาเขียนใหม่เป็นกราฟเชิงระนาบได้ จึงเพียงพอที่จะพิสูจน์ว่า กราฟเชิงระนาบ G ทุกกราฟสามารถระบายจุดยอดได้ด้วยสีไม่เกิน 5 สี โดยจุดยอดที่มีเส้นเชื่อมถึงกัน จะต้องไม่เป็นสีเดียวกัน
ทฤษฎีนี้ใช้ความจริงที่ว่า กราฟเชิงระนาบทุกกราฟต้องมีอย่างน้อย 1 จุดยอด ที่มีดีกรีไม่เกิน 5 (วิธีการพิสูจน์วิธีหนึ่ง คือ การใช้ลักษณะเฉพาะของออยเลอร์)
ให้ v คือ จุดยอดที่มีดีกรีไม่เกิน 5 นี้ เราสามารถลบ v ออกจาก G และอ้างโดยอุปนัยว่า G−{v} สามารถระบายได้ด้วยสีไม่เกิน 5 สี จากนั้นนำ  v ใส่กลับเข้ามาแล้วระบายสีให้กับมัน ถ้าเราไม่สามารถระบายสี  v ได้ด้วยสีใดสีหนึ่ง แสดงว่า v เชื่อมอยู่กับจุดยอด 5 จุด ที่มีสีต่างๆกัน ให้จุด 5 จุดนี้ชื่อ v1, v2, v3, v4, v5 ตามลำดับเข็มนาฬิกา (ลำดับนี้สามารถขึ้นอยู่กับวิธีการที่เราวาดรูปกราฟ G) และสมมติให้จุดยอดเหล่านี้มีสี 1, 2, 3, 4, 5 ตามลำดับ
เปลี่ยนสี v1 ให้เป็น 3 แล้วเปลี่ยนสีจุดยอดทุกอันที่ชน (การชนในที่นี้ คือ มีสีซ้ำกันและมีเส้นเชื่อมต่อถึงกันอยู่) ให้มีสี 1 จากนั้นเปลี่ยนจุดยอดทุกอันที่ชนกับสี 1 นี้ ให้เป็นสี 3 ทำลักษณะเช่นนี้ไปเรื่อย ๆ จนกระทั่งไม่มีการชนเกิดขึ้นอีก หากการทำเช่นนี้ไม่ได้ไปเปลี่ยนสี v3 เราจะสามารถระบายสี 1 ลงบน v ได้ แต่หาก v3 ถูกเปลี่ยนสี แสดงว่ามีวิถีที่ประกอบด้วยจุดยอดที่มีสี 1 และ 3 เท่านั้น เชื่อม  v1 กับ v3 อยู่ (ดูรูปประกอบ)
เปลี่ยนสีของ v2 ให้เป็น 4 โดยใช้วิธีการเดียวกับการเปลี่ยนสีของ v1 เราแน่ใจว่า v4 จะไม่ถูกเปลี่ยนสีเป็น 2 มิฉะนั้นแล้ววิถีที่มีจุดยอดสี 2 และ 4 เท่านั้น ที่เชื่อมระหว่าง v2 กับ v4 จะตัดกับวิถีที่เชื่อม v1 กับ v3 ที่ได้กล่าวก่อนหน้านี้ ซึ่งขัดกับความเป็นระนาบของ G (ดูรูปประกอบ) ดังนั้น เราสามารถระบาย v ด้วยสี 2 ได้
== ดูเพิ่ม ==
ทฤษฎีบทสี่สี
การให้สีกราฟ
ทฤษฎีบททางคณิตศาสตร์
มาตรรายรับและผลผลิตของประเทศ

มาตรวัดรายรับและผลผลิตของประเทศ (Measures of national income and output) เป็นเครื่องมือทางเศรษฐศาสตร์ เพื่อประมาณมูลค่าของสินค้าและบริการภายในระบบเศรษฐกิจ ในการคำนวณใช้ระบบของ บัญชีประชาชาติ หรือ การทำบัญชีประชาชาติ ที่ถูกพัฒนาขึ้นในช่วงคริสต์ทศวรรษ 1940 มาตรวัดที่ใช้ทั่วไปคือ ผลิตภัณฑ์มวลรวมประชาชาติ (Gross National Product, GNP)  ผลิตภัณฑ์มวลรวมในประเทศ (Gross domestic product, GDP)  รายได้มวลรวมประชาชาติ (Gross National Income, GNI) ผลิตภัณฑ์ประชาชาติสุทธิ (Net National Product, NNP) และ รายได้ประชาชาติสุทธิ (Net National Income, NNI)
== ผลผลิตมวลรวมประชาชาติ ==
ผลผลิตมวลรวมประชาชาติ หรือ จีเอ็นพี (Gross national product, GNP) คือมาตรวัดผลผลิตทางเศรษฐกิจภายในดินแดนใด&nbsp;ๆ ในเชิงของทุนการคลัง ในช่วงเวลาหนึ่ง ผลิตภัณฑ์มวลรวมเป็นหนึ่งในมาตรวัดรายรับและผลผลิตของประเทศ
เศรษฐศาสตร์มหภาค
อิตาลี (แก้ความกำกวม)

อิตาลี อาจหมายถึง
ประเทศอิตาลี ประเทศในทวีปยุโรป
ภาษาอิตาลี ภาษาที่ใช้เป็นหลักในประเทศอิตาลี
ชาวอิตาลี บุคคลที่เกิดและโตในประเทศอิตาลี
Poaceae

redirect หญ้า
หญ้า

หญ้า เป็นวงศ์ของพืชดอกใบเลี้ยงเดี่ยวที่มีจำนวนมากและมีแทบทุกหนแห่ง โดยมีประมาณ 780 สกุลและประมาณ 12,000 สปีชีส์ ทำให้หญ้าเป็นวงศ์พืชที่ใหญ่เป็นอันดับ 5 โดยเป็นรองเพียงวงศ์ทานตะวัน, วงศ์กล้วยไม้, วงศ์ถั่ว และวงศ์เข็ม
หญ้าเป็นวงศ์พืชที่มีความสำคัญทางเศรษฐกิจมากที่สุด โดยสามารถนำธัญพืช เช่น ข้าวโพด, ข้าวสาลี, ข้าว, ข้าวบาร์เลย์ และข้าวฟ่าง ไปผลิตอาหารหลักหรือให้อาหารสัตว์ที่ผลิตเนื้อได้ พวกมันให้พลังงานทางอาหารมากกว่าครึ่งหนึ่ง (51%) ของพลังงานทางอาหารทั้งหมด ผ่านการบริโภคของมนุษย์โดยตรง แบ่งเป็นข้าว 20%, ข้าวสาลี 20%, ข้าวโพด 5.5% และธัญพืชอื่น ๆ 6% สมาชิกวงศ์หญ้าบางส่วนใช้เป็นวัสดุก่อสร้าง (ไม้ไผ่, มุงจาก และฟาง) ในขณะที่บางส่วนเป็นเชื้อเพลิงชีวภาพ ผ่านการแปลงข้าวโพดเป็นเอทานอล
ทุ่งหญ้าอย่างสะวันนาและแพรรีที่มีหญ้าเป็นส่วนใหญ่ ประมาณการว่าครอบคลุมไปถึง 40.5% ของพื้นที่ผิวโลก (ไม่นับกรีนแลนด์และแอนตาร์กติกา) หญ้ายังมีส่วนสำคัญต่อพืชพรรณในสภาพแวดล้อมต่าง ๆ ซึ่งรวมไปถึง พื้นที่ชุ่มน้ำ, ป่า และทุนดรา
ถึงแม้ว่าโดยทั่วไปจะเรียกหญ้าทะเล, กก และวงศ์กกเป็น "หญ้า" แต่ทั้งหมดอยู่นอกวงศ์นี้ โดยกกและวงศ์กกมีความคล้ายคลึงกับหญ้าตรงที่อยู่ในอันดับ Poales แต่หญ้าทะเลอยู่ในอันดับ Alismatales อย่างไรก็ตาม ทั้งหมดอยู่ในกลุ่มพืชใบเลี้ยงเดี่ยว
== ศัพทมูลวิทยา ==
จอห์น เฮนด์ลีย์ บาร์นฮาร์ตเป็นผู้คิดค้นศัพท์ Poaceae ใน ค.ศ. 1895 โดยอิงจากชื่อเผ่า Poeae ที่รอเบิร์ต บราวน์อธิบายไว้ใน ค.ศ. 1814 และสกุล Poa ที่คาร์ล ลินเนียสอธิบายไว้ใน ค.ศ. 1753 ศัพท์นี้มาจากภาษากรีกโบราณว่า πόα (póa, "อาหารสัตว์")
== สมุดภาพ ==
ไฟล์:Golf bunkers Filton.jpg|
ไฟล์:GrassOnStone.jpg|
ไฟล์:Cows in green field - nullamunjie olive grove.jpg|
== อ้างอิง ==
== แหล่งข้อมูลอื่น ==
หญ้า
CSI

CSI เป็นตัวอักษรย่อ อาจหมายถึง
 Crime Scene Investigation รายการโทรทัศน์เกี่ยวกับการสืบสวนสอบสวน
*  Miami, ซีรีส์ที่มีเนื้อเรื่องคาบเกี่ยวมาจาก CSI: Crime Scene Investigation
*  NY, ซีรีส์ที่มีเนื้อเรื่องคาบเกี่ยวมาจาก CSI: Crime Scene Investigation และ CSI: Miami
Construction Specifications Institute (CSI) ชื่อสถาบันที่กำหนดรหัสมาตรฐานของขั้นตอนและวัสดุการก่อสร้าง และเป็นชื่อรหัสมาตรฐานของการก่อสร้าง เช่น CSI 04200 เป็นรหัสของการก่อผนังอิฐ และ CSI 04270 เป็นรหัสของ การก่อผนังอิฐแก้ว
หนู

หนู เป็นสกุลของสัตว์ฟันแทะ ที่อยู่ในวงศ์ Muridae ใช้ชื่อสกุลว่า Rattus มีการกระจายพันธุ์อยู่ในซีกโลกที่เรียกว่า "โลกเก่า" อันได้แก่ ทวีปเอเชีย, ยุโรป และแอฟริกา
ตัวเมียเข้าสู่วัยเจริญพันธุ์เมื่ออายุได้ 2–3 เดือน    ในขณะที่ตัวผู้อายุ 3 เดือนขึ้นไป
==การจำแนก==
สกุล Rattus
* Rattus adustus
* Rattus annandalei
* Rattus argentiventer
* Rattus baluensis
* Rattus bontanus
* Rattus burrus
* Rattus colletti
* Rattus elaphinus
* Rattus enganus
* Rattus everetti
* Rattus exulans
* Rattus feliceus
* Rattus foramineus
* Rattus fuscipes
* Rattus giluwensis
* Rattus hainaldi
* Rattus hoffmani
* Rattus hoogerwerfi
* Rattus jobiensis
* Rattus koopmani
* Rattus korinchi
* Rattus leucopus
* Rattus losea
* Rattus lugens
* Rattus lutreolus
* Rattus macleari
* Rattus marmosurus
* Rattus mindorensis
* Rattus mollicomulus
* Rattus montanus
* Rattus mordax
* Rattus morotaiensis
* Rattus nativitatis
* Rattus nitidus
* Rattus norvegicus
* Rattus novaeguineae
* Rattus osgoodi
* Rattus palmarum
* Rattus pelurus
* Rattus praetor
* Rattus ranjiniae
* Rattus rattus
* Rattus sanila
* Rattus sikkimensis
* Rattus simalurensis
* Rattus sordidus
* Rattus steini
* Rattus stoicus
* Rattus tanezumi
* Rattus tawitawiensis
* Rattus timorensis
* Rattus tiomanicus
* Rattus tunneyi
* Rattus turkestanicus
* Rattus villosissimus
* Rattus xanthurus
== พาหะนำโรค ==
หนูถูกระบุว่า เป็นพาหะนำโรค 5 โรค  ได้แก่
กาฬโรค
โรคเลปโตสไปโรซีส หรือ โรคฉี่หนู
โรคสครับไทฟัส หรือไข้รากสาด
โรคทูลารีเมีย หรือโรคไข้กระต่าย
โรคพยาธิ เช่น พยาธิใบไม้ปอด พยาธิตัวกลม
โดยการขุดค้นทางซากดึกดำบรรพ์ที่เป็นฟันของหนูในแถบประเทศตะวันออกกลางที่ติดกับทะเลเมดิเตอร์เรเนียน พบว่า หนูได้คุกคามโดยเข้ามาอยู่ในชุมชนมนุษย์เพื่อคุ้ยหาอาหารตั้งแต่ยุคก่อนประวัติศาสตร์เป็นระยะเวลาไม่ต่ำกว่า 15,000 ปีมาแล้ว 
==หมายเหตุ==
คำว่า "หนู" ซึ่งเป็นชื่อสามัญในภาษาไทยยังใช้รวมความถึงสัตว์ฟันแทะจำพวกอื่นที่อยู่ในสกุลอื่น หรือแม้แต่วงศ์อื่นได้ด้วย เช่น หนูพุกใหญ่ (Bandicota indica), หนูขนเสี้ยนเขาหินปูน (Niviventer hinpoon), หนูหริ่งบ้าน (Mus musculus) หรือหนูตะเภา (Cavia porcellus) ที่อยู่ในวงศ์ Caviidae ได้ด้วย หากแต่หนูในสกุล Rattus และในวงศ์ Muridae นี้ เป็นหนูที่มนุษย์คุ้นเคยที่สุด  อย่างน้อยมี 3 ชนิดที่สามารถพบได้ตามบ้านเรือนของมนุษย์ คือ หนูท้องขาว (Rattus rattus), หนูบ้าน (R. norvegicus) และหนูจี๊ด (R. exulans)
== ดูเพิ่ม ==
== อ้างอิง ==
==แหล่งข้อมูลอื่น==
วงศ์ย่อยหนู
สัตว์กินซาก
Rattus

redirect หนู